اسلام آباد: بنجائی کابینہ اوغانستان اٹ کن خور نا فراوانی نا آپریشن ءِ برجا تخنگ کن ورلڈ فوڈ پروگرام ناگاڈی تا سپیئر پارٹس نا اسہ کنٹینر اسے نا پاکستان  نا کسر اٹ کراچی آن کابل اسکان ٹرانزٹ نا موکل تس‘ وزارت برائے بنجائی تعلیم و پیشہ ورانہ تربیت نا خواست آ ہائیر ایجوکیشن کمیشن ترمیمی بل 2023 انا اصولی منظوری ءِ تننگا‘ بنجائی کابینہ نادیوان نا اعلامیہ ءِ جاری کننگا‘ تدوک آ دے وزیراعظم محمد شہباز شریف ناکماشی ٹی بنجائی کابینہ نا دیوان اڈہلک‘ بنجائی کابینہ ءِ آئی ایم ایف تون 3 ارب ڈالر نا معاہدہ نا بابت بریفنگ تننگا۔ وزیراعظم دا وخت آ پارے کہ سنگت ملکچین، سعودی عرب، متحدہ عرب امارات و اسلامک ڈویویلپمنٹ بینک و ایم ڈی، آئی ایم ایف نا منتوار اٹ‘ کابینہ بنجائی اْردو یونیورسٹی برائے آرٹس، سائنس و ٹیکنالوجی ترمیمی بل 2023 انا اصولی منظوری ءِ تس‘ اعلامیہ نا رد اٹ منظوری آن پد یونیورسٹی ٹی جدید اصلاحات تون اوار پٹ وپول ہم شون ہلیک‘ کابینہ نیشنل کمیشن فار ہیومن ڈویلپمنٹ آرڈینیس 2002 اٹ ہم ترمیم نا منظوری ءِ تس‘ ہرمسٹ آ کانود نا مسودہ ءِ سی سی ایل سی ٹی پیش کننگک‘ بنجائی کابینہ ءِ اسلام آباد اٹ سالڈ ویسٹ مینجمنٹ نا ڈٹ آ جم بریفنگ تننگا‘ کابینہ ءِ پاننگا کہ دا ڈٹ انا رد اٹ اِرا وڑ انا لائحہ عمل ٹہیفنگانے‘ کم وختی پالیسی نا رد اٹ اسلام آباد ناعلاقہ کیبی علاقہ غاتیان ویسٹ کلیکشن نا بناءِ کننگانے‘ مریس وختی پالیسی نا رد اٹ بڑزکو آب انا جہانی کمپنی تیان کاریم ہلنگ کن ٹینڈر جاری کننگانے‘ وزیرِاعظم اسلام آباد اٹ ہسپتال آتا کھد کتر ءِ چٹفنگ کن ساڑی انسنریٹرز نا جم تے بٹنگا‘ بنجائی کابینہ اسلام آباد کیپیٹل ٹیریٹری کن سالڈ ویسٹ مینجمنٹ بل ءِ کابینہ کمیٹی برائے لیجسلیٹیو کیسسز اٹ راہی کننگ نا اصولی منظوری ءِ تس۔ بنجائی کابینہ پرائیویٹ سیکیورٹی سروسز ریگولیرٹری بل 2023 ءِ سی سی ایل سی آراہی کننگ نا اصولی منظوری ءِ تس‘ بل انا رد اٹ سیکیورٹی نا نظام نا باضابطہ چاروکی کننگ کن پرائیویٹ سیکیورٹی سروسز ریگو لیٹری اتھارٹی جوڑ کننگک‘ کابینہ پاکستان لینڈ پورٹ اتھارٹی جوڑ کننگ کن کانود جوڑ کننگ نا پک منظوری ءِ تس۔کابینہ پرمان کرے کہ وزارت تجارت ناسلابت آن پد کانود جوڑ کننگ نا مسودہ ءِ سی سی ایل سی آراہی کننگے۔
(آن لائن)
